CELEX: 32018D0343
Language: hu
Date: 2018-03-05 00:00:00
Title: A Tanács (EU) 2018/343 határozata (2018. március 5.) az Európai Közösség és a Brazil Szövetségi Köztársaság közötti tudományos és technológiai együttműködési megállapodás megújításáról

9.3.2018   
            
            
               HU
            
            
               Az Európai Unió Hivatalos Lapja
            
            
               L 67/1
            
         A TANÁCS (EU) 2018/343 HATÁROZATA
   (2018. március 5.)
   az Európai Közösség és a Brazil Szövetségi Köztársaság közötti tudományos és technológiai együttműködési megállapodás megújításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 186. cikkére, összefüggésben 218. cikke (6) bekezdés második albekezdés a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére,
   mivel:
   
               (1)
            
            
               2005/781/EK határozatával (1) a Tanács jóváhagyta az Európai Közösség és a Brazil Szövetségi Köztársaság közötti tudományos és technológiai együttműködési megállapodás (2) (a továbbiakban: megállapodás) megkötését.
            
         
               (2)
            
            
               A megállapodás XII. cikkével összhangban, a megállapodás azon a napon lép hatályba, amikor mindkét fél írásban értesítette egymást, hogy a megállapodás hatálybalépéséhez szükséges belső eljárások lezárultak. A megállapodás kezdetben öt évig érvényes, és az a bármelyik következő hosszabbítási időszak utolsó előtti évében elvégzett értékelést követően, a Felek közötti megállapodás alapján meghosszabbítható.
            
         
               (3)
            
            
               2012/646/EU határozatával (3) a Tanács a megállapodás újabb öt évre történő megújításáról határozott.
            
         
               (4)
            
            
               A felek közötti, 2016. november 14-i és 2017. január 5-i dátumú levélváltás megerősítette a megállapodás további öt évre történő meghosszabbítása iránti szándékot.
            
         
               (5)
            
            
               A megállapodás megújítását az Unió nevében jóvá kell hagyni,
            
         ELFOGADTA EZT A HATÁROZATOT:
   1. cikk
   A Tanács az Unió nevében ezúton jóváhagyja az Európai Közösség és a Brazil Szövetségi Köztársaság közötti tudományos és technológiai együttműködési megállapodás további öt évre történő megújítását.
   2. cikk
   A Tanács elnöke felhatalmazást kap annak az egy vagy több személynek a kijelölésére, aki – az Európai Unió nevében eljárva, a megállapodás XII. cikke (2) bekezdésének megfelelően – a Brazil Szövetségi Köztársaság kormányát értesíti arról, hogy az Unió a megújított megállapodás hatálybalépéséhez szükséges belső eljárásait lezárta.
   3. cikk
   Ez a határozat elfogadásának napján lép hatályba.
   
      Kelt Brüsszelben, 2018. március 5-én.
      
         
            a Tanács részéről
         
         
            az elnök
         
         N. DIMOV
      
   
   
      (1)  A Tanács 2005/781/EK határozata (2005. június 6.) az Európai Közösség és a Brazil Szövetségi Köztársaság közötti tudományos és technológiai együttműködési megállapodás megkötéséről (HL L 295., 2005.11.11., 37. o.).
   
      (2)  HL L 295., 2005.11.11., 38. o.
   
   
      (3)  A Tanács 2012/646/EU határozata (2012. október 10.) az Európai Közösség és a Brazil Szövetségi Köztársaság közötti tudományos és technológiai együttműködési megállapodás megújításáról (HL L 287., 2012.10.18., 4. o.).